2. pielikums

Fundamentālo un lietišķo pētījumu projektu 2024. gada atklātā konkursa nolikumam

(15.03. 2024.)

 Projekta iesnieguma, projekta vidusposma zinātniskā pārskata, projekta noslēguma zinātniskā pārskata un projekta finanšu pārskata noformēšanas un iesniegšanas metodika

**Saturs**

[Ievads 1](#_Toc159844305)

[1. Lietotie termini 2](#_Toc159844306)

[2. Projekta iesnieguma noformēšana un aizpildīšana 3](#_Toc159844307)

[2.1. Projekta iesnieguma A daļas aizpildīšana 3](#_Toc159844308)

[2.1.1. 1. nodaļa “Vispārīgā informācija” 3](#_Toc159844309)

[2.1.2. Otrā nodaļa “Zinātniskā grupa” 4](#_Toc159844310)

[2.1.3. Trešā nodaļa “Projekta rezultāti” 5](#_Toc159844311)

[2.1.4. Ceturtā nodaļa “Projekta budžets” 6](#_Toc159844312)

[2.2. Projekta iesnieguma B daļas “Projekta apraksts” aizpildīšana 7](#_Toc159844313)

[2.3. Projekta iesnieguma C daļas “Curriculum Vitae” aizpildīšana 11](#_Toc159844314)

[3. Projekta iesnieguma administratīvo daļu noformēšana un iesniegšana 12](#_Toc159844315)

[3.1. Projekta iesnieguma D daļa “Projekta iesniedzēja apliecinājums” 13](#_Toc159844316)

[3.2. Projekta iesnieguma E daļa “Projekta sadarbības partnera apliecinājums” 13](#_Toc159844317)

[3.3. Projekta iesnieguma F daļa “Finanšu apgrozījuma pārskata veidlapa (par 2020., 2021. un 2022. gadu vai par 2021., 2022. un 2023. gadu (ja pieejams))” 14](#_Toc159844318)

[4. Informācijas par datu pārvaldības plāna izstrādi sniegšana, projekta vidusposma zinātniskā pārskata un projekta noslēguma zinātniskā pārskata noformēšana un aizpildīšana 14](#_Toc159844319)

[5. Projekta finanšu pārskata noformēšana un iesniegšana 18](#_Toc159844320)

# Ievads

 Projekta iesnieguma, projekta vidusposma zinātniskā pārskata, projekta noslēguma zinātniskā pārskata, projekta finanšu pārskata noformēšanas un iesniegšanas metodika (turpmāk – metodika) izstrādāta Fundamentālo un lietišķo pētījumu projektu 2024. gada atklātajam konkursam (ar projekta īstenošanas laiku 3 gadi (36 mēneši)) nepieciešamās dokumentācijas sagatavošanai.

 Metodika ir izstrādāta projekta iesniedzējiem, kuri sagatavo un iesniedz projekta iesniegumu, projekta īstenotājiem, kuri sagatavo projekta vidusposma zinātnisko pārskatu, projekta noslēguma zinātnisko pārskatu un projekta finanšu pārskatu.

 Metodika izstrādāta, ievērojot Ministru kabineta 2017. gada 12. decembra noteikumus Nr.725 “Fundamentālo un lietišķo pētījumu projektu izvērtēšanas un finansējuma administrēšanas kārtība” (turpmāk – MK noteikumi Nr.725).

#  1. Lietotie termini

|  |  |  |
| --- | --- | --- |
| **1.**  | **Zinātniskā grupa** | zinātniskais personāls un zinātnes tehniskais personāls, kas piedalās projekta īstenošanā. Zinātniskās grupas sastāvā ir projekta vadītājs, projekta galvenie izpildītāji un projekta izpildītāji, tai skaitā, projekta izpildītāji – studējošie. |
| **2.**  | **Projekta iesniedzējs** | zinātniskā institūcija, kas reģistrēta zinātnisko institūciju reģistrā (turpmāk − zinātniskā institūcija), kas neatkarīgi no tās juridiskā statusa (publisko tiesību subjekts vai privāto tiesību subjekts) vai finansēšanas veida atbilstoši tās darbību reglamentējošajiem aktiem (statūtiem, nolikumam vai satversmei) veic ar saimniecisko darbību nesaistītās pamatdarbības un kura atbilst Eiropas Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, 2. panta 83. punktā pētniecības un zināšanu izplatīšanas organizācijai noteiktajai definīcijai. |
| **3.**  | **Projekta vadītājs** | zinātnieks, kurš piesaka projektu, vada to un nodrošina tā īstenošanu – plāno un pārrauga projekta uzdevumu izpildi, ir atbildīgs par savu un citu projektā iesaistīto personu darbību atbilstoši projektā noteiktajiem uzdevumiem un zinātniskās ētikas normām, par projekta izpildes gaitu raksturojošās dokumentācijas savlaicīgu sagatavošanu un iesniegšanu MK noteikumos Nr. 725 paredzētajā kārtībā. |
| **4.** | **Projekta galvenais izpildītājs** | zinātnieks, kurš īsteno projektu un atbild par tā daļu izpildi. |
| **5.**  | **Projekta izpildītājs** | zinātniskās grupas loceklis, kurš veic atsevišķus zinātniskus uzdevumus projekta īstenošanā, tajā skaitā augstskolās studējošais[[1]](#footnote-2) un zinātnes doktora grāda pretendents (turpmāk – projekta izpildītājs – studējošais)  |
| **6.** | **Projekta izpildītājs – studējošais** | augstskolās studējošais un zinātnes doktora grāda pretendents (turpmāk – studējošais) zinātniskās grupas loceklis, kurš veic atsevišķus zinātniskus uzdevumus projekta īstenošanā |
| **7.**  | **Projekta kontaktpersona** | fiziska persona, kas reģistrējusies Nacionālajā zinātniskās darbības informācijas sistēmā (turpmāk – informācijas sistēma), aizpilda informāciju par projektu, augšupielādē tā pielikumus un atskaites, kā arī nepieciešamības gadījumā uztur kontaktus ar Latvijas Zinātnes padomes (turpmāk – padome) darbiniekiem (projekta kontaktpersona var būt arī projekta vadītājs). Projekta iesniedzējs norāda projekta kontaktpersonu nolikuma 1. pielikuma “Projekta iesniegums” D daļā “Projekta iesniedzēja apliecinājums”. |
| **8.**  | **Projekta sekretārs** | speciālists, kas organizē neatkarīgo ārvalstu zinātnisko ekspertu atlasi projektu iesniegumu, projekta vidusposma zinātniskā pārskata un projekta noslēguma zinātnisko pārskatu izvērtēšanai, nodrošina projekta īstenošanas un uzraudzības dokumentu un informācijas apriti, padomes lēmumprojektu sagatavošanu un komunikāciju. |

# 2. Projekta iesnieguma noformēšana un aizpildīšana

 1. Projekta iesniedzējs aizpilda nolikuma 1. pielikuma „Projekta iesniegums” (turpmāk – projekta iesniegums) A daļu informācijas sistēmā, savukārt projekta iesnieguma B daļu “Projekta apraksts” (turpmāk arī – projekta apraksts), projekta iesnieguma C daļu “Curriculum Vitae” (turpmāk arī – *Curriculum Vitae*), projekta iesnieguma D daļu “Projekta iesniedzēja apliecinājums” (turpmāk arī – projekta iesniedzēja apliecinājums) un projekta iesnieguma E daļu “Projekta sadarbības partnera apliecinājums” (turpmāk arī – projekta sadarbības partnera apliecinājums), ja attiecināms, augšupielādē informācijas sistēmā. Projekta iesnieguma F daļu “Finanšu apgrozījuma pārskata veidlapa (par 2020., 2021. un 2022. gadu vai 2021., 2022. un 2023. gadu (ja pieejams))” (turpmāk arī – finanšu apgrozījuma pārskats) aizpilda projekta iesniedzējs un projekta sadarbības partneris, ja attiecināms.

 2. Projekta iesnieguma:

 2.1. A daļu un tās nodaļas aizpilda latviešu un angļu valodā;

2.2. B daļu “Projekta apraksts” un C daļu “Curriculum Vitae” obligāti aizpilda angļu valodā (ir tiesības pievienot arī latviešu valodā);

 2.3. D daļu “Projekta iesniedzēja apliecinājums”, E daļu “Projekta sadarbības partnera apliecinājums”, ja attiecināms, un F daļu “Finanšu apgrozījuma pārskata veidlapa (par 2020., 2021. un 2022. gadu vai 2021., 2022. un 2023. gadu (ja pieejams))” aizpilda tikai latviešu valodā.

 3. Ar projekta iesniegumu saistītās dokumentācijas vienības informācijas sistēmā var augšupielādēt atsevišķi, taču visam ir jābūt augšupielādētam, kā arī aizpildītam informācijas sistēmā nolikumā noteiktajā projektu iesniegumu iesniegšanas termiņā. Pirms projekta iesnieguma iesniegšanas projekta iesniedzējs un projekta vadītājs to savstarpēji saskaņo.

## 2.1. Projekta iesnieguma A daļas aizpildīšana

 4. Projekta iesnieguma A daļu projekta iesniedzējs aizpilda informācijas sistēmā latviešu un angļu valodā.

### 2.1.1. 1. nodaļa “Vispārīgā informācija”

 5. Pirmo nodaļu “Vispārīgā informācija” aizpilda par projekta iesniedzēju un projekta sadarbības partneriem (ja attiecināms).

|  |  |
| --- | --- |
| **1. Projekta nosaukums** | *projekta mērķis vienā teikumā.* |
| **2. Projekta iesniedzējs** | *Norāda zinātniskās institūcijas nosaukumu, reģistrācijas numuru zinātnisko institūciju reģistrā, reģistrācijas numuru Uzņēmumu reģistrā, juridisko adresi (ielu, mājas Nr., novadu/pilsētu, pasta indeksu), e-pasta adresi, interneta adresi.* |
| **3. Projekta kontaktpersona** | *Vārds, uzvārds (vārds un uzvārds norādāms formā, kas norādīta personu apliecinošos dokumentos), personas kods, kontaktinformācija (tālruņa numurs un e-pasts).* |
| **4. Projekta sadarbības partneris (ja attiecināms)** | *Norāda zinātniskās institūcijas nosaukumu, reģistrācijas numuru, zinātnisko institūciju reģistrā, reģistrācijas numuru Uzņēmumu reģistrā juridisko adresi (ielu, mājas Nr., novadu/pilsētu, pasta indeksu), e-pasta adresi, interneta adresi/* |
| **5. Projekta vadītājs** | *Vārds, uzvārds (vārds un uzvārds norādāms formā, kas norādīta personu apliecinošos dokumentos), personas kods, kontaktinformācija (tālruņa numurs un e-pasta adrese).* |
| **6.** **Projekta zinātnes nozare**  | *Izvēlas projekta zinātnes nozari atbilstoši nolikuma 20. un 21. punktam.**Kopā var norādīt līdz trim zinātnes nozarēm.* |
| **7. Pētniecības veids** | *Norāda, vai projekta ietvaros veiks fundamentālo vai lietišķo pētniecību.* |
| **8. Viedās specializācijas joma** | *Izvēlas viedās specializācijas jomu (ja attiecināma)[[2]](#footnote-3)* |
| **9. Projekta kopējais finansējums** | *Norāda kopējo projektam nepieciešamo finansējumu (euro), ņemot vērā nolikuma 8. punktu* |
| **10. Projekta kopsavilkums**  | *Ne vairāk kā 1500 rakstu zīmes (ieskaitot atstarpes).**Sniegt īsu un paskaidrojošu kopsavilkumu, kas ilustrē projekta mērķi un pētījuma gaitu, tajā skaitā plānotos rezultātus un to ietekmi (*atbilstoši MK noteikumu Nr. 725 [21.](https://likumi.lv/ta/id/295784#p21) punktam)*.* |
| **11. Atslēgas vārdi** | *Norāda ne vairāk kā 7 atslēgas vārdus.* |
| **12. Projekta īstenošanas periods** | *36 mēneši* |

### 2.1.2. Otrā nodaļa “Zinātniskā grupa”

 6. Otro nodaļu „Zinātniskā grupa” aizpilda informācijas sistēmā, norādot šādu informāciju par projektā iesaistīto zinātnisko grupu:

|  |  |  |  |  |
| --- | --- | --- | --- | --- |
|  | Pārstāvētā institūcija | Vārds, uzvārds | Slodze (PLE) | CV |
| Projekta vadītājs | *Norāda pārstāvēto zinātnisko institūciju* | *Obligāti norāda projekta vadītāja vārdu un uzvārdu* | *Norāda projekta vadītāja slodzi*  | *Pievieno CV atbilstoši projekta iesnieguma C daļai* |
| Projekta galvenie izpildītāji | *Norāda pārstāvēto zinātnisko institūciju* | *Obligāti norāda projekta galveno izpildītāju vārdu un uzvārdu* | *Norāda projekta galveno izpildītāju slodzi*  | *Pievieno CV atbilstoši projekta iesnieguma C daļai* |
| Projekta izpildītāji | *Norāda pārstāvēto zinātnisko institūciju* | *Norāda projekta izpildītāja vārdu un uzvārdu, ja tas ir zināms* | *Norāda projekta izpildītāja slodzi*  | *Projekta izpildītāju CV netiek pievienots* |
| Projekta izpildītāji–studējošie  | *Norāda pārstāvēto zinātnisko institūciju* | *Norāda informāciju par katru plānoto projekta izpildītāju–studējošo. Var izvēlēties, vai norādīt vārdu un uzvārdu* | *Norāda projekta izpildītāju –studējošo PLE slodzi*. *Kopā projekta izpildītāji-studējošie jānodarbina vismaz 3,0 PLE visā projekta īstenošanas laikā, ievērojot, ka katrs studējošais ir nodarbināts projektā ar vismaz 0,25 PLE attiecīgajā projekta īstenošanas posmā* | *Projekta izpildītāju – studējošo CV netiek pievienots* |

##

### 2.1.3. Trešā nodaļa “Projekta rezultāti”

 7. Trešo nodaļu „Projekta rezultāti” aizpilda informācijas sistēmā, ņemot vērā nolikuma 17. punktā noteikto par sasniedzamajiem projekta rezultātiem. Jānorāda vairāki rezultāti projekta ietvaros.

|  |  |  |  |
| --- | --- | --- | --- |
| Nr. p.k. | Rezultāta veids  | Skaits līdz projekta vidusposmam | Skaits projekta noslēgumā (skaitot kopā ar projekta vidusposmu) |
| 1. | Oriģināli zinātniskie raksti, kas publicēti *Web of Science* vai *SCOPUS* datubāzēs iekļautajos Q1 vai Q2 kvartiles izdevumos |  |  |
| 2. | Oriģināli zinātniskie raksti, kas publicēti citos *Web of Science* vai *SCOPUS* datubāzēs iekļautajos izdevumos, sociālo, humanitāro un mākslas zinātņu nozarēs arī *ERIH PLUS* datu bāzē iekļautos izdevumos |  |  |
| 3. | Citi anonīmi recenzēti oriģināli zinātniskie raksti citos zinātniskos žurnālos un rakstu krājumos (t.sk. konferenču rakstu krājumos) ar starptautisku redakcijas kolēģiju |  |  |
| 4. | Recenzētas zinātniskās monogrāfijas |  |  |
| 5. | Zinātniskās datu bāzes un datu kopas, sagatavotas atbilstoši *FAIR* principiem |  |  |
| 6. | Intelektuālais īpašums, kas ir reģistrēts starptautiskā institūcijā (*WIPO*, *EPO*...) vai ārvalstīs (patenti, funkcionālie modeļi, dizainparaugu tiesības, pusvadītāju izstrādājumu topogrāfijas, augu selekcionāru sertifikāti, papildu aizsardzības sertifikāti medicīnas produktiem vai citiem produktiem...) |  |  |
| 7. | Intelektuālais īpašums, kas ir reģistrēts Latvijā (patenti, dizainparaugu tiesības, pusvadītāju izstrādājumu topogrāfijas, augu selekcionāru sertifikāti, papildu aizsardzības sertifikāti medicīnas produktiem vai citiem produktiem...) |  |  |
| 8.  | Cits jauns produkts vai tehnoloģija, programmatūras autortiesības (t.sk. metodes, prototipi, nekomercializējamas ārstniecības un diagnostikas metodes…) |  |  |
| 9. | Rīcībpolitikas ieteikumi un ziņojumi par rīcībpolitiku ietekmi |  |  |
| 10. | Iesniegts projekta pieteikums starptautiskā pētniecības un attīstības projektu konkursā (konkurss ārvalstīs vai iesniedzis starptautisks konsorcijs) |  |  |
| 11. | Iesniegts projekta pieteikums Latvijas pētniecības un attīstības projektu konkursā |  |  |
| 12. | Aizstāvēts promocijas darbs projekta tematikā |  |  |
| 13.\* | Citi pētniecības specifikai atbilstoši projekta rezultāti, kas papildina iepriekšminētos (tai skaitā preprinti) |  |  |

\* Mācību materiāli, metodiski ieteikumi un mzteriāli, nerecenzētas publikācijas, kas izdotas autoru pašu atbildībā (preprinti), organizētas zinātniskās konferences un citi.

### 2.1.4. Ceturtā nodaļa “Projekta budžets”

 8. Ceturto nodaļu “Projekta budžets” aizpilda informācijas sistēmā, norādot projekta īstenošanas izmaksas atbilstoši nolikuma 18. punkta noteiktajām projekta attiecināmo izmaksu pozīcijām, ievērojot MK noteikumu Nr. 725 2.9. apakšpunktu. Projekta īstenošanas izmaksas projekta iesniedzējam un katram projekta sadarbības partnerim (ja tāds ir) norāda šādā kārtībā:

|  |  |  |  |
| --- | --- | --- | --- |
| Nr. p.k. | EKK | Izmaksu veids | Izmaksu summa |
| 1. gads | 2. gads | 3. gads | Kopā |
| 1. | 1000 | Atlīdzība atbilstoši nolikuma 18.1.1. apakšpunktam | *Izmaksas par atlīdzību projekta zinātniskajai grupai, t.sk. darba devēja sociālās apdrošināšanas obligātās iemaksas, norāda atbilstoši nolikuma 18.1.1. apakšpunktam* |
|  | Projekta zinātniskās grupas kopēja noslodze PLE  | *Norāda kopējo projektā iesaistīto zinātniskās grupas locekļu noslodzi pilna laika ekvivalenta izteiksmē* |
|  | Projektā iesaistīto augstskolās studējošo un zinātnes doktora grāda pretendentu kopējā noslodze PLE | *Norāda kopējo projektā iesaistīto augstskolās studējošo un zinātnes doktora grāda pretendentu noslodzi pilna laika ekvivalenta izteiksmē* |
| 2. | 2100 | Komandējumu izdevumi, atbilstoši nolikuma 18.1.2. apakšpunktam |   |   |   |   |
| 3. | 5000 | Amortizācijas izmaksas atbilstoši 18.1.3. apakšpunktam |   |   |   |   |
| 4. | 2300 | Inventāra, instrumentu un materiālu iegādes izmaksas un piegādes izmaksas atbilstoši nolikuma 18.1.4. apakšpunktam  |  |  |  |  |
| 5. | 2200 | Ārējo pakalpojumu izmaksas atbilstoši nolikuma 18.1.5. apakšpunktam |  |  |  |  |
| 6. | 2200 | Informācijas un publicitātes izmaksas (tai skaitā zinātnisko pētījumu publicēšanas izmaksas) atbilstoši nolikuma 18.1.6. apakšpunktam |  |  |  |  |
| 7. | **Tiešās** attiecināmās izmaksas |  |  |  |  |
| **Netiešās** attiecināmās izmaksas (15% no zinātniskās grupas locekļu atlīdzības), atbilstoši nolikuma 18.3. apakšpunktam |   |   |   |   |
| **KOPĀ:** (tiešās (1., 2., 3., 4., 5., 6. ) + netiešās (7) attiecināmās izmaksas) |   |   |   |  |

## 2.2. Projekta iesnieguma B daļas “Projekta apraksts” aizpildīšana

 9. Projekta iesniedzējs projekta apraksta veidlapu aizpilda angļu un latviešu valodā vai tikai angļu valodā. Aizpildītu projekta apraksta veidlapu saglabā PDF datnes formātā un augšupielādē informācijas sistēmā.

10. Aizpilda visas projekta apraksta veidlapas nodaļas un apakšnodaļas, informāciju ievada tai paredzētajos laukos, ņemot vērā šādus nosacījumus un vadlīnijas:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **B daļa “Projekta apraksts”**Nosacījumi projekta apraksta noformēšanai:* apjoms nepārsniedz 12 lappuses;
* burtu lielums – ne mazāks par 11;
* vienkāršā rindstarpa;
* atkāpes no malām – 2 cm no katras puses, 1,5 cm no augšas un apakšas;
* visas tabulas, diagrammas, atsauces/atsauču saraksts un citi elementi ir iekļaujami projekta aprakstā, nepārsniedzot 12 lappuses.

Projekta nosaukums: *norāda projekta nosaukumu***1. Zinātniskā izcilība**[*Projekta iesniedzējs norāda pētījuma mērķi un hipotēzi (ja tāda ir), kā arī uzdevumus mērķa sasniegšanai. Mērķis parāda sasaisti ar ieguldījumu zinātnes nozares vai vairāku zinātnes nozaru zināšanu bāzē, radot jaunas zināšanas vai tehnoloģiskās atziņas. Projekta mērķim jāatbilst projektā iecerētajam, nav ieteicams noteikt vairākus paralēlus mērķus, sevišķi ja pētījuma plānā nav aprakstīta to visu sasniegšana. Ieteicams norādīt indikatorus (piemēram, zinātniskos rezultātus), pēc kuriem var izmērīt mērķa sasniegšanu. Mērķis atbilst projekta iesniedzēja (un projekta sadarbības partnera, ja attiecināms) iespējām to sasniegt (t.i., pieejamie resursi un noteiktie uzdevumi ir pietiekami, lai projekta īstenošanas laikā sasniegtu attiecīgo mērķi). Uzdevumi ir skaidri, reālistiski un sasniedzami, kā arī saskanīgi ar projekta mērķi, īstenošanas plānu un zinātniskajiem rezultātiem.**Apraksta esošo situāciju pētījuma zinātniskajā jomā jeb zinātību un izceļot sava pētījuma lomu nozares kontekstā, galvenos izaicinājumus un prioritātes, projekta nepieciešamību, oriģinalitāti un novitāti pētījuma jomas kontekstā (citi aspekti, piemēram, starpdisciplinaritāte vai multidisciplinaritāte).**Zinātības aprakstā jāietver informācija, kas parāda kopējo pētījuma jomas attīstību, projekta iesniedzēja un zinātniskās grupas izdarīto attiecīgajā jomā, kā arī jāparāda, ko jaunu sniegs attiecīgais projekts.**Detalizēti apraksta pētījuma metodoloģiju un pētniecības pieeju izvirzītā mērķa sasniegšanai. Ieteicams izcelt, kādus inovatīvus metodoloģiskos risinājumus pielietos projekta ietvaros. Ja projekts paredz eksperimentus vai pētniecību saistībā ar cilvēkiem un dzīvniekiem, projekta iesniedzējs apraksta arī pētījuma ētiskos aspektus.*]**2. Ietekme**2.1. Projekta zinātniskie rezultāti un tehnoloģiskās atziņas, to izplatīšanas plāns[*Projekta iesniedzējs apraksta paredzamos zinātniskos rezultātus un tehnoloģiskās atziņas atbilstoši pētījuma mērķim un uzdevumiem (atbilstoši projekta iesnieguma B daļas „Projekta apraksts” 1. nodaļai “Zinātniskā izcilība”) un to ietekmi uz zināšanu bāzi attiecīgajā un/vai citās zinātnes nozarēs.**Izklāsta plānu efektīvai projekta zinātnisko rezultātu un tehnoloģisko atziņu izplatīšanai un ietekmes uz plašāku zinātnisko kopienu nodrošināšanai, zinātniskās sadarbības veidošanai, iegūto zināšanu ilgtspējas nodrošināšanai (tajā skaitā Open Access* un *FAIR* principu *ievērošana, iespējas publiskot pētniecības rezultātus pirmspublikāciju arhīvos pirms rakstu publicēšanas žurnālos, mehānismi iegūto pētniecības datu piekļūšanai, datu deponēšana repozitorijos, kas ietilpst esošās Eiropas un globālās e-infrastruktūrās, u.c.).**Lai aprakstītu jaunu projektu pieteikumu sagatavošanu (piemēram, Apvārsnis Eiropa projektu konkursos), izmantojot šajā projektā iegūtos rezultātus, ieteicams aprakstīt, kādā konkursā plānots iesniegt jaunos projektu pieteikumus, kādas sadarbības izveidotas, jaunā projekta pieteikuma tematisko ietvaru u.c. informāciju.* *Uzskaitīt konkrētus plānus zinātnisko publikāciju izdošanai, datu publicēšanai, intelektuālo tiesību nostiprināšanai vai dalībai zinātniskos pasākumos un to organizēšanā atbilstoši rezultātu indikatora tabulas (skatīt zemāk) sadalījumam. Ieteicams aprakstīt publikācijas tematiku, zinātniskos izdevumus, kuros plānots tās izdot, kā arī to saistību ar projekta tematiku. Iesniegto un apstiprināto zinātnisko publikāciju skaitam jābūt atbilstošam projekta tvērumam un pētnieku pieredzei.**Projekta iesnieguma A daļas 3. nodaļā “Projekta rezultāti” atzīmē kvantitatīvos indikatorus projekta publicitātes nodrošināšanai, ja projekta laikā ir iecerēts īstenot dotos rādītājus. Eksperti vērtēs plānotā atbilstību un samērību ar projekta rezultātiem kopumā. Norādītie iznākumi ir saistoši projekta finansēšanas gadījumā.*]2.2. Rezultātu sociāli ekonomiskā ietekme un publicitāte[*Šajā sadaļā projekta iesniedzējs apraksta pētījuma rezultātu izmantošanu (arī pēc projekta beigām) sadarbībā ar valsts un pašvaldību iestādēm (piemēram, politikas plānošana vai normatīvo aktu izstrāde, balstoties uz rezultātiem), uzņēmējiem (piemēram, jaunas tehnoloģijas, tehnoloģiskās instrukcijas), NVO (piemēram, rekomendācijas) un citiem projekta rezultātu potenciālajiem izmantotājiem, balstoties uz izmērāmiem parametriem.* *Ja projekts ir izteikti fundamentāls, ir jāparedz tā ietekme tālākā nākotnē, konstatējot iesaistītās puses un nozares, kurās potenciāli tiks izmantoti projekta rezultāti. Ieteicams aprakstīt pieejas/sadarbības veidus, ar kādām tiks sasniegti potenciālie projekta rezultātu izmantotāji.**Ja attiecināms, projektos jāparedz iespējamie zināšanu un tehnoloģiju pārneses pasākumi. Ja ir iecerēts patentēt projekta rezultātus, jānorāda patenta stratēģija.**Apraksta pieeju efektīvai sabiedrības informēšanai, izmantojot projekta rezultātus (tai skaitā savas zinātnes nozares un zinātnes kopumā popularizēšana), identificētās mērķgrupas publicitātes pasākumiem, iecerētos publicitātes pasākumus (piemēram, populārzinātniski raksti, informēšanas kampaņas, publiskas diskusijas u.c.), iespējamos komunikācijas kanālus, kā arī instrumentus veiksmīgākai sabiedrības informēšanai.**Apraksts ir saistošs, tā progress būs jāatspoguļo projekta vidusposma/noslēguma zinātniskajos pārskatos. Eksperti vērtēs plāna atbilstību un samērību ar projekta rezultātiem kopumā.*]2.3. Ieguldījums projekta zinātniskās grupas dalībnieku, tai skaitā studējošo, kapacitātes celšanā, kā arī studiju vides uzlabošanā[*Projekta iesniedzējs apraksta iecerēto ieguldījumu projekta ietvaros iesaistīto studējošo un doktora zinātniskā grāda pretendentu un cita projekta zinātniskā personāla kapacitātes/prasmju celšanā, tajā skaitā projekta iesniedzēja un projekta sadarbības partnera savstarpējo komplementaritāti zinātniskās kapacitātes palielināšanā. Jāapraksta, kā studējošie un jaunie pētnieki projekta īstenošanā iegūs pētniecības karjerai nepieciešamās prasmes un zināšanas (piemēram, aprakstot uzdevumus projekta ietvaros, kas papildinās pieredzi).**Ja projekta iesniedzējs iecerējis izmantot projekta rezultātus studiju vides uzlabošanā, ieceri apraksta šeit.**Apraksta plānoto promocijas un maģistra darbu izstrādi, kurus projekta ietvaros vadīs vai konsultēs projekta vadītājs vai galvenie izpildītāji.**Eksperti vērtēs šajā apakšnodaļā minēto pasākumu atbilstību un samērību ar projekta rezultātiem kopumā.*]**3. Īstenošana**3.1. Projekta iesniedzējs un zinātniskā grupa[*Projekta iesniedzēja īss apraksts, pamato, kāpēc šī zinātniskā institūcija ir piemērota projekta noteiktā mērķa sasniegšanai un uzdevumu izpildei (tai skaitā pieejamā pētniecības infrastruktūra, telpu nodrošinājums, līdzšinējā pieredze un citi aspekti atbilstoši šim projektam). Ja projektam piesaista projekta sadarbības partneri, šeit izklāstīt pamatojumu projekta sadarbības partnera iesaistei projekta īstenošanā, gaidāmo ieguldījumu un tā kapacitāti. Projekta sadarbības partneri piesaista, ja projekta iesniedzējam nav pētniecības infrastruktūras vai nepieciešamās zinātniskās kapacitātes attiecīgā projekta vai tā atsevišķu aspektu īstenošanā. Nepieciešamības gadījumā var aprakstīt arī sadarbību ar organizācijām ārvalstīs, kuri šī konkursa izpratnē nav projekta sadarbības partneri (ņemot vērā nolikuma 11. punktu). Tiek aprakstītas iespējas papildu finansējuma piesaistei vai turpmākai projekta idejas attīstībai.**Projekta zinātniskās grupas apraksts, tai skaitā projekta vadītāja un galveno izpildītāju nozīme un pieredze projekta vadībā, zinātniskās kvalitātes nodrošināšanā un rezultātu izplatīšanā (atsaucoties uz Curriculum Vitae). Ieteicams ietvert pamatojumu tam, ka zinātniskās grupas sastāvā ir zinātnieki, pētnieki un speciālisti, kuri spēs izpildīt visus pētījuma aspektus. Uzdevumu sadale visa projekta laikā un projekta zinātniskās grupas dalībnieku kvalifikācija atbilstoši projekta mērķim.**Sniegt informāciju par projektā īstenoto pētījumu pētniecības datu pārvaldības plāna izveidošanu, uzturēšanu un iegūto datu pārvaldības un pieejamības nodrošināšanu, sasaistot to ar rezultātiem un iznākumiem atbilstoši projekta iesnieguma B daļas “Projekta apraksts” 2. nodaļai “Ietekme”.**Pamato projekta īstenošanai un zinātniskās grupas dalībnieku atlīdzībai pieprasītā finansējuma izlietojumu.*]3.2. Darba plāns[*Šajā sadaļā projekta iesniedzējs detalizē darba plānu atbilstoši pētījuma mērķim un uzdevumu izpildei, iezīmējot darba posmus.**Darba posma aprakstā norāda tā nosaukumu, projekta īstenošanas sākuma un beigu mēnesi (projekta īstenošanas grafiks jāattēlo, izmantojot Ganta*[[3]](#footnote-4) *un Pert*[[4]](#footnote-5) *diagrammas), atbildīgo par darba posma īstenošanu, izmantotās metodoloģijas aprakstu, izmantoto aprīkojumu un pētniecības infrastruktūru, paredzētos komandējumus (ja tādi būs), kā arī uzdevumu sadali starp zinātniskās grupas dalībniekiem (ja projektā iesaistīts projekta sadarbības partneris, norādīt uzdevumus projekta sadarbības partnerim), iegūtos rezultātus un iznākumus (atbilstoši projekta iesnieguma B daļas „Projekta apraksts” 2. nodaļai “Ietekme”).**Veidojot darba plānu, jāapsver gan tematiskie, gan hronoloģiskie apsvērumi, jāizvairās no darba posmu pārklāšanās. Jāapraksta norādīto darba paku sasaiste pētījuma projekta mērķa sasniegšanai. Darba plānā ieteicams ietvert arī rezultātu izplatīšanas un projekta vadības pasākumus, kas aizņem noteiktu projekta īstenošanas laiku.**Ieteicams sniegt paskaidrojumu par projekta finanšu sadalījumu (atbilstoši projekta iesnieguma A daļas 4. nodaļā sniegtajai informācijai. Finansējums jāplāno atbilstoši projekta vajadzībām, nenovirzot neproporcionāli lielu finansējuma daļu vienai vajadzībai (piemēram, atlīdzībai).*]3.3. Projekta vadība un risku plāns[*Projekta iesniedzējs apraksta vadības organizāciju, lēmumu pieņemšanu, kvalitātes vadību, personāla jautājumus, projekta izpildes pārraudzību, sadarbības nodrošināšanu ar projekta sadarbības partneri (ja attiecināms), administrēšanas kapacitāti (projekta iesniedzējam pieejamos resursus), intelektuālā īpašuma pārvaldības jautājumus (ja attiecināms) projekta ietvaros. Projekta vadības mehānismus var veidot saskaņā ar projekta iesniedzēja institūcijā jau ieviestajām praksēm, vienlaikus paredzot projektam specifisku vadības aspektu aprakstīšanu.**Projekta iesniedzējs izstrādā plānu iespējamo risku novēršanai vai negatīvā efekta samazināšanai (skatīt tabulu Nr. 3). Norāda vairāku veidu riskus, piemēram, finanšu riskus, īstenošanas riskus, rezultātu sasniegšanas riskus, zinātniskos riskus u.tml. Risku iespējamība var būt augsta, vidēja vai zema, tāpat ietekme var būt augsta, vidēja vai zema. Risku novēršanas un mazināšanas pasākumu sadaļā apraksta plānotos pasākumus, ar kuriem mazinās riska iestāšanās iespējamību vai tā ietekmi uz projektu.*]Tabula Nr. 1

|  |  |  |  |  |
| --- | --- | --- | --- | --- |
| Nr. | Risks *– nosaukums un veids – īstenošanas, rezultātu sasniegšanas, finanšu, u.c.* | Riska apraksts *– cēloņi, sekas, ietekme, t.sk. uz ko – plānotais rezultāts / mērķa grupa* | Novērtējums | Cēloņi un /vai seku novēršanas/mazināšanas pasākumi |
| Iespējamība (visticamāk nenotiks – 1, maz ticams – 2, ļoti iespējams – 3, visticamāk notiks – 4) | Ietekme (zema – 1, vidēja – 2, augsta – 3) |
| 1. | *riska nosaukums un veids* | *īss riska apraksts* | *Koeficients no 1-4*  | *Koeficients no 1-3* | *konkrēti pasākumi, lai novērstu vai mazinātu risku cēloņu iespējamību vai radītās sekas* |
| 2. |  |  |  |  |  |
| 3. |  |  |  |  |  |
| n |  |  |  |  |  |

 |

## 2.3. Projekta iesnieguma C daļas “Curriculum Vitae” aizpildīšana

 11. *Curriculum Vitae* aizpilda projekta vadītājs un projekta galvenie izpildītāji atbilstoši projekta saturam. Projekta vadītājs un galvenie izpildītāji *Curriculum Vitae* pievieno dokumenta kopiju, kas apliecina zinātnes doktora grāda piešķiršanu.

 12. Aizpildītu *Curriculum Vitae* veidlapu un dokumenta kopiju, kas apliecina zinātnes doktora grāda piešķiršanu, augšupielādē PDF datnes formātā informācijas sistēmā. *Curriculum Vitae* aizpilda, ievērojot šādus nosacījumus:

|  |
| --- |
| **C daļa “Curriculum Vitae”** Nosacījumi *Curriculum Vitae* aizpildīšanai:* apjoms nepārsniedz 2 lappuses;
* burtu lielums – ne mazāks par 11;
* vienkāršā rindstarpa;
* atkāpes no malām – 2 cm no katras puses, 1,5 cm no augšas un apakšas;

**Vārds, Uzvārds:** *var norādīt arī papildus vārda un uzvārda formas, kas tiek izmantotas autora identifikācijai publikācijās***Pētnieka identifikācijas kods (-i)**, ja tāds tiek izmantots (ORCID, Research ID, Scopus Author ID u.c.): **IZGLĪTĪBA**Datums *norāda zinātniskā doktora grāda nosaukumu, tā iegūšanas datumu, zinātnes nozari, institūciju, valsti*  **DARBA PIEREDZE** *apraksta pašreizējos un agrākos amatus un ar to izpildi saistītos pienākumus/uzdevumus pēdējos piecos gados, kas nozīmīgi šī projekta kontekstā*Datums [pašreizējais amats] [institūcija, valsts]Datums [amats] [institūcija, valsts]**ZINĀTNISKIE PROJEKTI***norāda projektus un projektu pieteikumus, kas nozīmīgi šī konkursa kontekstā***ZINĀTNISKĀS PUBLIKĀCIJAS***norādīt līdz piecām zinātniskajām publikācijām vai intelektuālā īpašuma nostiprināšanu apliecinājumiem, kas nozīmīgi šī projekta kontekstā,* *papildus norādot kopējo publikāciju skaitu, kopējo citējumu skaitu, citēšanās indeksu, norādot avotu, piemēram, Scopus vai Web of Science Core Collection***CITA INFORMĀCIJA***norādīt citu informāciju, iekļaujoties 2 lapaspušu limitā, piemēram, vadīto promocijas vai maģistra darbu skaitu, pienākumus zinātnisko izdevumu redkolēģijās, starptautiskā zinātniskā darba pieredze, pedagoģiskā pieredze* |

# 3. Projekta iesnieguma administratīvo daļu noformēšana un iesniegšana

 13. Projekta iesnieguma administratīvās daļas ir D daļa “Projekta iesniedzēja apliecinājums”, E daļa “Projekta sadarbības partnera apliecinājums” un F daļa “Finanšu apgrozījuma pārskata veidlapa”. Tās visas aizpilda tikai latviešu valodā.

## 3.1. Projekta iesnieguma D daļa “Projekta iesniedzēja apliecinājums”

 14. Projekta iesniedzēja vadītājs vai tā pilnvarota persona (ar paraksta tiesībām) aizpilda projekta iesniedzēja apliecinājumu, aizpildot atbilstošās veidlapas sadaļas un ievērojot veidlapā dotos formatēšanas nosacījumus.

 15. Projekta iesniedzēja vadītājs vai tā pilnvarota persona projekta iesniedzēja apliecinājumu paraksta ar drošu elektronisko parakstu un augšupielādē informācijas sistēmā tam paredzētajā vietā.

 16. Ja nav iespējams nodrošināt drošu elektronisko parakstu, projekta iesniedzēja vadītājs vai tā pilnvarota persona apliecinājumu paraksta un ieskenētu augšupielādē informācijas sistēmā PDF datnes formātā, nogādājot personiski vai pa pastu oriģināli parakstīto dokumentu padomes telpās līdz projektu iesniegšanas termiņa notecējumam. Padomes adrese ir Smilšu iela 8, Rīga, LV – 1050, padomes darba laiks ir katru darbdienu no plkst. 08.30 līdz 17.00.

Klātienes dokumentu iesniegšanai nepieciešams iepriekš pieteikties zvanot (00371) 62801521. Ierodoties Padomē, līdzi jābūt personu apliecinošam dokumentam (pase, ID karte vai auto vadītāja apliecība)

 17. Projekta iesniedzējs projekta iesniedzēja apliecinājumam pievieno šādus dokumentus:

17.1. projekta iesniedzēja finanšu vadības un grāmatvedības politiku;

17.2. projekta iesniedzēja finanšu apgrozījuma pārskatu (projekta iesnieguma F daļa), kas sastādīts saskaņā ar pēdējo apstiprināto institūcijas gada pārskatu (uz projekta iesnieguma iesniegšanas brīdi);

17.3. ja projekta iesniedzējam ir privātie investori, iesniedz projekta iesniedzēja apliecinājumu par projektā radīto pētniecības rezultātu neizmantošanu komerciāliem mērķiem;

17.4. finanšu vadības un grāmatvedības politiku (WORD vai PDF datnes formātā), finanšu apgrozījuma pārskatu (EXCEL datnes formātā) un projekta iesniedzēja apliecinājumu par investoru (PDF datnes formātā) iesniedz informācijas sistēmas sadaļā “Zinātniskās institūcijas projektu dokumenti”.

## 3.2. Projekta iesnieguma E daļa “Projekta sadarbības partnera apliecinājums”

 18. Projekta sadarbības partnera vadītājs vai tā pilnvarota persona (ar paraksta tiesībām) aizpilda projekta sadarbības partnera apliecinājumu, aizpildot veidlapā norādītās vietas un ievērojot veidlapā dotos formatēšanas nosacījumus.

 19. Projekta sadarbības partnera vadītājs vai projekta sadarbības partnera vadītāja pilnvarota persona projekta sadarbības partnera apliecinājumu paraksta ar drošu elektronisko parakstu un augšupielādē informācijas sistēmā tam paredzētajā vietā.

 20. Ja nav iespējams nodrošināt drošu elektronisko parakstu, projekta sadarbības partnera vadītājs vai projekta sadarbības partnera vadītāja pilnvarota persona apliecinājumu paraksta un ieskenētu augšupielādē informācijas sistēmā PDF datnes formātā, nogādājot personiski vai pa pastu oriģināli parakstīto dokumentu padomes telpās līdz projektu iesniegšanas termiņa notecējumam.

21. Projekta sadarbības partnera apliecinājumam pievieno sekojošus dokumentus:

21.1. projekta sadarbības partnera finanšu vadības un grāmatvedības politiku (PDF vai WORD datnes formātā);

 21.2. projekta sadarbības partnera finanšu apgrozījuma pārskatu (projekta iesnieguma F daļa), kas sastādīts saskaņā ar pēdējo apstiprināto institūcijas gada pārskatu (uz projekta iesnieguma iesniegšanas brīdi);

 21.3. ja sadarbības partnerim ir privātie investori, iesniedz zinātniskās institūcijas apliecinājumu par projektā radītu pētniecības rezultātu neizmantošanu komerciāliem mērķiem;

21.4. finanšu vadības un grāmatvedības politiku (WORD vai PDF datnes formātā), finanšu apgrozījuma pārskatu (EXCEL datnes formātā) un projekta iesniedzēja apliecinājumu par investoru (PDF datnes formātā) iesniedz informācijas sistēmas sadaļā “Zinātniskās institūcijas projektu dokumenti”.

## 3.3. Projekta iesnieguma F daļa “Finanšu apgrozījuma pārskata veidlapa (par 2020., 2021. un 2022. gadu vai par 2021., 2022. un 2023. gadu (ja pieejams))”

 22. Projekta iesniedzējs un projekta sadarbības partneri, ja tādi ir, finanšu apgrozījuma pārskatu (par 2020., 2021, un 2022. gadu vai par 2021., 2022. un 2023. gadu (ja pieejams)) aizpilda atbilstoši MK noteikumu Nr. 725 2.9. apakšpunktam, kas nosaka darbības, kurām nav saimnieciska rakstura, kurām jābūt attiecīgās institūcijas pamatdarbībām.

 23. Finanšu apgrozījuma pārskatā norāda, kā projekta iesniedzēja un projekta sadarbības partneru, ja tādi ir, grāmatvedībā tiek nodalītas finanšu plūsmas pamatdarbībām, kurām nav saimnieciska rakstura.

 24. Finanšu apgrozījuma pārskatam ir jāatbilst projekta iesniedzēja un projekta sadarbības partnera, ja tāds ir, iesniegtajai finanšu vadības un grāmatvedības politikai, kā arī jābūt saskaņā ar attiecīgās institūcijas 2020., 2021, un 2022. gada vai 2021., 2022. un 2023. gada (ja pieejams) pārskatiem.

 25. Finanšu apgrozījuma pārskatu aizpilda EXCEL datnes formātā un augšupielādē to tam paredzētajā vietā.

# 4. Informācijas par datu pārvaldības plāna izstrādi sniegšana, projekta vidusposma zinātniskā pārskata un projekta noslēguma zinātniskā pārskata noformēšana un aizpildīšana

 26. Ne vēlāk kā trīs mēnešu laikā no projekta īstenošanas uzsākšanas projekta īstenotājs aizpilda informācijas sistēmā laukus, kurā norāda, kādā informācijas platformā ir izveidots un tiek uzturēts datu pārvaldības plāns, datu pārvaldības plāna pieejas adresi, norādot arī informāciju, vai ir plānota pieeja projekta īstenošanas laikā izveidotajiem datiem (atbilstoši *FAIR* datu principiem[[5]](#footnote-6)), kā arī, ja ir plānota atvērtā pieeja datiem, norādīt termiņu, kad šāda pieeja tiek nodrošināta/uzsākta.

27. Projekta īstenotājs izstrādā projekta vidusposma zinātnisko pārskatu mēnesi pēc projekta īstenošanas 18. mēneša iztecēšanas un augšupielādē to informācijas sistēmā, savukārt projekta noslēguma zinātnisko pārskatu izstrādā mēneša laikā pēc projekta īstenošanas beigām un augšupielādē to informācijas sistēmā.

 28. Projekta vidusposma zinātniskā pārskata un projekta noslēguma zinātniskā pārskata veidlapa ir nolikuma 7. pielikuma “Līgums par fundamentālo un lietišķo pētījumu projekta īstenošanu un finansēšanu” (turpmāk – līgums) 8. pielikums „Projekta vidusposma/noslēguma zinātniskā pārskata veidlapa”.

 29. Projekta vidusposma zinātnisko pārskatu un projekta noslēguma zinātnisko pārskatu veido, saistot tos ar projekta iesniegumā norādīto informāciju. Ja nosauktās zinātniskās publikācijas, kuras ir apstiprinātas publicēšanai, nevar atrast internetā, projekta iesniedzējs papildus minētajam pārskatam informācijas sistēmā augšupielādē izdevēja apliecinājumu par publikācijas izdošanu.

 30. Projekta vidusposma zinātnisko pārskatu un projekta noslēguma zinātnisko pārskatu aizpilda latviešu un angļu valodā vai tikai angļu valodā, aizpilda visas pārskata nodaļas un apakšnodaļas, informāciju ievada tai paredzētajos laukos un augšupielādē to informācijas sistēmā PDF datnes formātā.

 31. Projekta īstenotājs projekta vidusposma zinātnisko pārskatu un projekta noslēguma zinātnisko pārskatu aizpilda, ievērojot šādus nosacījumus:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Projekta vidusposma/noslēguma zinātniskais pārskats**Prasības teksta noformēšanai:* apjoms nepārsniedz 12 lappuses;
* burtu lielums – ne mazāks par 11;
* vienkāršā rindstarpa;
* atkāpes no malām – 2 cm no katras puses, 1,5 cm no augšas un apakšas;
* visas tabulas, diagrammas, atsauces/atsauču saraksts un citi elementi ir iekļaujami projekta vidusposma/noslēguma zinātniskajā pārskatā, nepārsniedzot 12 lappuses.

Projekta nosaukums: *norāda projekta nosaukumu***1. Zinātniskā izcilība**[*Projekta vadītājs apraksta pētījuma metodoloģiju un pētījuma progresu atbilstoši projekta iesnieguma B daļas „Projekta apraksts” 1. nodaļai “Zinātniskā izcilība” un 2.1. apakšnodaļai “Projekta zinātniskie rezultāti un tehnoloģiskās atziņas, to izplatīšanas plāns”, tai skaitā mērķa un uzdevumu izpildes progresu.**Apraksta projekta laikā panāktos zinātniskos rezultātus un tehnoloģiskās atziņas atbilstoši projekta iesniegumā paredzētajam, papildus aprakstot to metodoloģisko vai teorētisko oriģinalitāti, kā arī rezultātu ietekmi uz savas vai citu zinātnes nozaru attīstību un zināšanu bāzi.*]**2. Ietekme**2.1. Projekta zinātniskie rezultāti[*Projekta vadītājs raksturo projekta iesnieguma B daļas „Projekta apraksts” 2.1. apakšnodaļā “Projekta zinātniskie rezultāti un tehnoloģiskās atziņas, to izplatīšanas plāns” sastādītā plāna projekta rezultātu izplatīšanai izpildi, iegūto zināšanu ilgtspējas nodrošināšanu, izmaiņas plānā un nepieciešamās korekcijas.**Šeit uzskaita sagatavotās un iesniegtās/apstiprinātās zinātniskās publikācijas (tai skaitā Open Access un pētniecības rezultātu publiskošana pirmspublikāciju arhīvos), dalību zinātniskās konferencēs un intelektuālā īpašuma tiesību nostiprināšanu, datu publicēšanu (tai skaitā, Open Data, FAIR data, datu deponēšana repozitorijos, kas ietilpst esošajās Eiropas un globālās e-infrastruktūrās).Uzskaitīt atbilstoši projekta iesnieguma A daļas 3. nodaļai “Projekta rezultāti” dalījumam, norādot nosaukumu, datumu, tīmekļvietni vai DOI.*]2.2. Pētniecības attīstības iespējas[*Projekta zinātniskās grupas zinātniskā sadarbība ar Latvijas vai ārvalstu zinātniskajām organizācijām, sadarbības veidi (īsi aprakstot) un iekļaušanās projektā atbilstoši plānotajam projekta iesnieguma B daļas „Projekta apraksts” 2.1. apakšnodaļā “Projekta zinātniskie rezultāti un tehnoloģiskās atziņas, to izplatīšanas plāns”.**Iespējas piedalīties jaunu projektu pieteikumu sagatavošanā, tai skaitā ES pētniecības un inovācijas pamatprogrammas “Apvārsnis Eiropa” programmā, izmantojot šajā projektā iegūtos rezultātus atbilstoši plānotajam projekta iesnieguma B daļas „Projekta apraksts” 2.1. apakšnodaļā “Projekta zinātniskie rezultāti un tehnoloģiskās atziņas, to izplatīšanas plāns”.**Tiek aprakstīts, vai pētniecības projekta idejas tālākai attīstībai izdevies piesaistīt papildu finansējumu.**Tabulā Nr. 1 uzskaita zinātniskās sadarbības aktivitātes projekta īstenošanas ietvaros.*]Tabula Nr. 1

|  |  |  |  |  |
| --- | --- | --- | --- | --- |
| Nr. | Sadarbības institūcija/organizācija, valsts | Sadarbības veids | Rezultāts | Laika posms |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| n |  |  |  |  |

2.3. Rezultātu sociāli ekonomiskā ietekme[*Projekta zinātnisko rezultātu izmantošana sadarbībā ar institūcijām, uzņēmējiem un NVO, piemēram, jaunu tehnoloģiju izveidē, tehnoloģisko instrukciju izstrādē, normatīvo aktu izstrādē, politikas plānošanā u.c. aktivitātēs. Projekta īstenotāja izvērtējums par sadarbību. Konkrētus gadījumus, ja attiecināms, minēt tabulā Nr. 2.**Projekta ieguldījuma zinātnes nozarē vai nozarēs (kas norādīts projekta iesnieguma A daļas 1. nodaļā “Vispārīgā informācija”) atspoguļojums projekta izpildes gaitā.**Ja ir radušies kādi šķēršļi projekta rezultātu ietekmes radīšanā, tos aprakstīt šeit.*]Tabula Nr. 2

|  |  |  |  |  |
| --- | --- | --- | --- | --- |
| Nr. | Sadarbība ar  | Sadarbības veids | Rezultāts | Laika posms |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| n |  |  |  |  |

2.4. Publicitāte un komunikācija[*Sabiedrības informēšana projekta ietvaros, izmantojot rezultātus, atbilstoši projekta iesniegumā plānotajam un izmaiņas, tajā skaitā, kā izdevies sasniegt projekta iesnieguma B daļas „Projekta apraksts” 2.2. apakšnodaļā „Rezultātu sociāli ekonomiskā ietekme un publicitāte” norādīto mērķauditoriju.**Tabulā Nr. 3 norāda konkrētus pasākumus vai aktivitātes ar mērķi publicitātei un sabiedrības informēšanai.*]Tabula Nr. 3

|  |  |  |  |  |  |
| --- | --- | --- | --- | --- | --- |
| Nr. | Komunikācijas kanāls (piem., televīzija, radio, sociālie tīkli, u.c.) | Aktivitāte (piem., intervija, populārzinātnisks raksts, seminārs, u.c.)) | Plānotā/Sasniegtā mērķauditorija (apraksta aktivitātes mērķauditoriju un sasniegto auditorijas apjomu) | Pieejams (norāda hipersaiti, kur pieejama veiktā aktivitāte vai informācija par aktivitāti)  | Publicēšanas/norises datums |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
| n |  |  |  |  |  |

2.5. Ieguldījums projekta zinātniskās grupas, tai skaitā studējošo, kapacitātes celšanā, kā arī studiju vides uzlabošanā[*Iecerētās projekta zinātniskā personāla kapacitātes celšanas progress (projekta iesnieguma B daļas „Projekta apraksts” 2.3. apakšnodaļā “Ieguldījums projekta zinātniskās grupas dalībnieku, tai skaitā studējošo, kapacitātes celšanā, kā arī studiju vides uzlabošanā” plānotais), sevišķi vēršot uzmanību uz projektā iesaistītajiem studējošajiem, zinātniskā doktora grāda pretendentiem un jaunajiem zinātniekiem.**Ja ir veiktas aktivitātes studiju vides uzlabošanai, izmantojot projektā iegūtos rezultātus, uzskaitīt tās šeit.*]Tabula Nr. 4

|  |
| --- |
| Promocijas un maģistra darbi, kurus vada vai konsultē projekta vadītājs vai galvenie izpildītāji, šī projekta ietvaros (ja darbs ir aizstāvēts, norādīt to pēdējā tabulas sadaļā, papildinot ar datumu un attiecīgo promocijas padomi) |
| Nr. | Darba autors | Darba nosaukums, studiju līmenis, hipersaite uz promociju/noslēguma darbu datubāzi | Vadītājs un konsultants | Aizstāvēšanās datums |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| n |  |  |  |  |

**3. Īstenošana**[*Projekta darba plāna izpildes progress un risku novēršana.**Projekta darba plāna izpildes gaita, ņemot vērā projekta iesnieguma B daļas „Projekta apraksts” 3.2. apakšnodaļu “Darba plāns”, kā arī ar kādiem riskiem projekta zinātniskā grupa saskarusies īstenošanas laikā, kā tie risināti un vai tie jau bija paredzēti projekta iesnieguma B daļas „Projekta apraksts” 3.3. apakšnodaļas “Projekta vadība un risku plāns” risku plānā. Ja projekta laikā tika identificēti jauni riski, tos un to novēršanu, kā arī to ietekmi uz tālāko projekta gaitu, rezultātiem un arī budžetu, aprakstīt šeit.**Sniedz informāciju par projektā īstenoto pētījumu pētniecības datu pārvaldības plāna (DPP) izveidošanu, uzturēšanu un iegūto datu pārvaldības un pieejamības nodrošināšanu, sasaistot to ar rezultātiem un iznākumiem, atbilstoši projekta iesnieguma B daļas „Projekta apraksts” 2. nodaļai “Ietekme”).**Izmaiņas projekta vadības organizācijā, kā arī to ietekme uz projekta izpildi. Tajā skaitā izmaiņas projekta zinātniskās grupas sastāvā, ja tādas ir. Aprakstīt, kā projekta īstenošanā iesaistīti studējošie un doktora zinātniskā grāda pretendenti.*] |

# 5. Projekta finanšu pārskata noformēšana un iesniegšana

 32. Projekta finanšu pārskatu par projektam piešķirtā finansējuma izlietojumu (turpmāk – finanšu pārskats) Projekta īstenotājs aizpilda un apstiprina finanšu pārskatu informācijas sistēmā.

 33. Finanšu pārskatu iesniedz mēneša laikā par iepriekšējo saimniecisko gadu (saimnieciskais gads sākas 1. janvārī un beidzas 31. decembrī)[[6]](#footnote-7).

 34. Pēc projekta pabeigšanas mēneša laikā iesniedz finanšu pārskatu par pēdējā saimnieciskā gadā izlietoto finansējumu un atlikumā esošo finansējumu, ja tāds ir.

 35. Finanšu pārskata sadaļā “1.1: Atalgojums” jānorāda katra nodarbinātā alga pa mēnešiem. Projektiem ar sadarbības partneri/iem finanšu pārskatā, katrai izdevumu pozīcijai jānorāda izmaksu veicošā institūcija.

1. atbilstoši Augstskolu likuma 44. panta pirmajai daļai [↑](#footnote-ref-2)
2. http://tap.mk.gov.lv/mk/tap/?pid=40291636 [↑](#footnote-ref-3)
3. https://www.gantt.com/ [↑](#footnote-ref-4)
4. https://www.visme.co/pert-chart-generator/ [↑](#footnote-ref-5)
5. *FAIR* principi (*findable, accessible, interoperable, reusable*) nosaka, ka datiem jābūt atrodamiem, pieejamiem, savietojamiem un atkārtoti lietojamiem. Sīkāka informācija par *FAIR* principiem atrodama “Latvijas atvērtās zinātnes stratēģijā 2021.-2027. gadam” (<https://www.izm.gov.lv/lv/media/17069/download>). Ministru kabineta 01.03.2022. sēdes protokola lēmums Nr. 12/31.§ <https://tapportals.mk.gov.lv/meetings/protocols/bc243829-e155-46ec-9f94-d0bf9fd202be>. [↑](#footnote-ref-6)
6. Likums par budžetu un finanšu vadību 4. pants [↑](#footnote-ref-7)